   Rámcová dohoda o poskytovaníslužieb

(ďalej len „**zmluva**“)

uzatvorená podľa ust. §269 ods. 2 zákona č. 513/1991 Zb. Obchodný zákonník v znení neskorších predpisov

**POSKYTOVATEĽ:**

Názov: .....................................................

Sídlo: .....................................................

IČO: .....................................................

IČ DPH: .....................................................

Zápis v OR: .....................................................

Zastúpená: .....................................................

Bankové spojenie: .....................................................

Číslo účtu: .....................................................

Kontaktná osoba: .....................................................

( ďalej len „ poskytovateľ“)

**a**

**OBJEDNÁVATEĽ:**

Názov: **Národné centrum zdravotníckych informácií**

Sídlo: Lazaretská 26, 811 09 Bratislava

IČO: 00165387

IČ DPH: nie je platca DPH

Zastúpená: Mgr. Pavol Vršanský, riaditeľ

Bankové spojenie: Štátna pokladnica

Číslo účtu: SK24 0000 8180 0070 0018 5166

Kontaktná osoba:

(ďalej len „ objednávateľ“)

(poskytovateľ a objednávateľ ďalej spolu aj len ako „**zmluvné strany**“ a jednotlivo aj len ako „**zmluvná strana**“)

**Článok 1**

**Predmet zmluvy**

* 1. Poskytovateľ sa zaväzuje v rozsahu a za podmienok dohodnutých v tejto zmluve pre objednávateľa zriadiť a prevádzkovať službu na hromadné odosielanie SMS.
  2. Detailná technická špecifikácia predmetu zmluvy je uvedená v  Prílohe č. 1 (Opis predmetu zákazky), ktorá tvorí neoddeliteľnú súčasť tejto zmluvy (ďalej len „**služba**“).
  3. Objednávateľ sa zaväzuje poskytnúť poskytovateľovi potrebnú súčinnosť a zaplatiť mu za poskytnutú služby odmenu a to vo výške, spôsobom a za podmienok stanovených touto zmluvou.
  4. Ak nie je v tejto zmluve dohodnuté inak, poskytovateľ poskytuje objednávateľovi služby na hromadné odosielanie SMS podľa zákona č. 351/2011 Z. z. o elektronických komunikáciách v znení neskorších predpisov.

**Článok 2**

**Práva a povinnosti zmluvných strán**

1. Zmluvné strany sa za zaväzujú, že si budú poskytovať potrebnú súčinnosť pri plnení  tejto zmluvy a navzájom sa budú včas informovať o všetkých skutočnostiach potrebných pre plnenie tejto zmluvy.
2. Poskytovateľ sa zaväzuje poskytovať služby riadne, včas a v súlade s technickou špecifikáciou uvedenou v Prílohe č. 1.
3. Poskytovateľ sa zaväzuje poskytovať služby s náležitou odbornou starostlivosťou, v súlade s  platnými a účinnými všeobecne záväznými právnymi predpismi.
4. Poskytovateľ sa zaväzuje začať s poskytovaním služby najneskôr do 10 pracovných dní od účinnosti zmluvy.
5. Poskytovateľ sa zaväzuje zabezpečovať pre objednávateľa zákaznícku podporu v režime 24x7t. j. 24 hodín, 7 dní v týždni, vrátane sviatkov na telefónnom čísle.........................., prostredníctvom e mailu *…………………………….*
6. Miestom ohlasovania porúch poskytovanej služby 24x7x365, vrátane sviatkov, je ................, tel. ................................ číslo, e mail *……………………………..*
7. Poskytovateľ sa zaväzuje začať s odstraňovaním prípadných porúch služby bez zbytočného odkladu od nahlásenia poruchy. Reklamáciu vady je objednávateľ povinný uplatniť u poskytovateľa bez zbytočného odkladu po jej zistení, najneskôr však do 30 kalendárnych dní odo dňa zistenia závady poskytnutej služby, a to v písomnej forme.
8. Ak poskytovateľ neodôvodnene nebude poskytovať objednávateľovi dohodnuté služby za podmienok podľa tejto zmluvy v dohodnutom rozsahu, napriek tomu, že ho objednávateľ na takéto porušenie povinnosti písomne upozornil a márne uplynula lehota na nápravu poskytnutá poskytovateľovi, považuje sa takéto nekonanie za podstatné porušenie zmluvy a objednávateľ je oprávnený od tejto zmluvy odstúpiť .
9. Za obsah SMS správ zasielaných prijímateľom SMS prostredníctvom služby zodpovedná objednávateľ. Objednávateľ sa zaväzuje neposielať správy s protizákonným, neetickým, resp. s iným obsahom, ktorý je v rozpore so všeobecne záväznými právnymi predpismi.
10. Objednávateľ si vyhradzuje právo nevyčerpať úplné množstvo služby v prípade, ak pominie potreba využívať služby v rozsahu dohodnutom  podľa tejto zmluvy.

**Článok 3**

**Odmena a fakturácia**

1. Cena za predmet zmluvy v zmysle článku 1 je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.
2. Zmluvné strany sa dohodli, že ceny uvedené v Prílohe č. 2 tejto zmluvy sú stanovené ako ceny maximálne a platné počas celého obdobia trvania zmluvy. V cenách uvedených v Prílohe č. 2 sú zahrnuté aj všetky náklady poskytovateľa spojené s poskytnutím  predmetu zmluvy.
3. Zriaďovací poplatok je jednorazový poplatok splatný na začiatku zmluvného obdobia a pokrýva jednorazové náklady poskytovateľa služby spojené so zriadením služby.
4. Poskytovateľ je oprávnený fakturovať len skutočne poskytnuté služby –skutočne odoslané SMS. podľa príslušnej sadzby. Fakturačným obdobím je 1 (jeden) kalendárny mesiac. Poskytovateľ je oprávnený vyúčtovať poplatok (mesačná cena) za službu k poslednému dňu mesiaca, v ktorom sa služba poskytuje.
5. Lehota splatnosti faktúr je 30 dní odo dňa jej doručenia na adresu uvedenú v záhlaví zmluvy. Faktúra musí obsahovať náležitosti v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti daňového dokladu, resp. budú v nej uvedené nesprávne alebo neúplné údaje objednávateľ vráti faktúru poskytovateľovi na odstránenie nedostatkov. Po dobu od vrátenia faktúry až do doby doručenia opravenej faktúry nie je objednávateľ v omeškaní so splnením peňažného záväzku. Peňažný záväzok objednávateľa zaplatiť poskytovateľovi dohodnutú odmenu je splnený pripísaním plnej výšky fakturovanej sumy na účet poskytovateľa uvedený v záhlaví zmluvy.
6. Peňažný záväzok účastníka zaplatiť poskytovateľovi dohodnutú odmenu je splnený pripísaním plnej výšky fakturovanej sumy na účet poskytovateľa uvedený v záhlaví zmluvy.

**Článok 4**

**Dôvernosť informácií**

1. Dôvernými informáciami, ktoré sú predmetom ochrany podľa tohto článku, sú akékoľvek informácie poskytnuté za účelom realizácie predmetu zmluvy, ktoré nie sú verejne prístupné a ktoré niektorá zo zmluvných strán označí ako dôverné, alebo s ktorými sa má nakladať vzhľadom na okolnosti známe druhej strane pri poskytnutí informácií ako s dôvernými ( ďalej aj len„ **dôverné informácie**“).
2. Zmluvné strany sú  oprávnené dôverné informácie sprístupniť iba ak to vyžaduje zákon alebo iný právny predpis, ak boli vyžiadané súdmi, orgánmi prokuratúry alebo iným vecne príslušným správnym orgánom na základe zákona.
3. Za dôverné informácie sa nepovažujú:
4. táto zmluva a je prílohy,
5. informácie, ktoré sa bez porušenia tejto zmluvy stali verejne známymi,
6. informácie, ktoré je objednávateľa povinný sprístupniť alebo zverejniť podľa všeobecne záväzného právneho predpisu,
7. boli zákonne získané od tretej strany, ktoré ich legitímne získala a ktorá nemá žiadnu povinnosť, ktorá by obmedzovala jej zverejnenie.
8. Každá zo zmluvných strán sa zaväzuje, že bude zachovávať mlčanlivosť o všetkých dôverných informáciách poskytnutých jej druhou zmluvnou stranou. Povinnosť zachovávať mlčanlivosť trvá aj po skončení zmluvy.
9. V prípade, ak pre riadne plnenie tejto Zmluvy je nevyhnutné, aby poskytovateľ ako sprostredkovateľ v mene objednávateľa spracúval osobné údaje, ktoré objednávateľ spracúva ako prevádzkovateľ, zaväzuje sa poskytovateľ tieto spracúvať výlučne za podmienok stanovených platnou a účinnou legislatívou Slovenskej republiky pre oblasť ochrany osobných údajov, t. j. na základe osobitného právneho titulu (zmluvy s objednávateľom, prípadne ak je to možné v súlade s danou legislatívou na základe poverenia objednávateľa, resp. iného obdobného právneho úkonu), v ktorom objednávateľ stanoví predovšetkým predmet a dobu spracúvania osobných údajov, povahu a účel ich spracúvania, zoznam a rozsah osobných údajov, kategórie dotknutých osôb a povinnosti a práva prevádzkovateľa, ako aj ďalšie podmienky stanovené platnou a účinnou legislatívou Slovenskej republiky pre oblasť ochrany osobných údajov. V prípade, ak pri poskytovaní služieb podľa tejto zmluvy má dochádzať k spracúvaniu osobných údajov poskytovateľom ako sprostredkovateľom a vyžaduje sa uzavretie osobitnej zmluvy o spracúvaní osobných údajov podľa GDPR a/alebo Zákona o ochrane osobných údajov (ďalej aj len „Zmluva o spracúvaní osobných údajov“), poskytovateľ sa zaväzuje pred začatím takéhoto spracúvania pri poskytovaní služieb podľa tejto zmluvy uzavrieť s objednávateľom Zmluvu o spracúvaní osobných údajov v znení, ktorú predloží objednávateľ, a to bezodkladne na základe výzvy objednávateľa, najneskôr však do troch (3) pracovných dní od výzvy objednávateľa, a to tak, aby Zmluva o spracúvaní osobných údajov nadobudla účinnosť najneskôr ku dňu začatia spracúvania osobných údajov poskytovateľom pri plnení služieb podľa tejto zmluvy.

**Článok 5**

**Trvanie zmluvy**

1. Táto zmluva sa uzatvára na dobu 24 mesiacov odo dňa nadobudnutia jej účinnosti alebo do vyčerpania finančného limitu zmluvy .............................................. EUR bez DPH (slovom: ..............................................) podľa toho, ktorá skutočnosť nastane skôr.
2. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
3. Platnosť zmluvy možno ukončiť:
   1. dohodou zmluvných strán v písomnej forme,
   2. odstúpením od zmluvy objednávateľom v prípadoch podstatného porušenia zmluvy,
   3. ak tak ustanovuje táto zmluva (bod 2.8., 6.5, 6.6.) alebo z dôvodov stanovených v zákone,
   4. výpoveďou.
4. Odstúpenie od zmluvy musí mať písomnú formu, musí byť doručené druhej zmluvnej strane, inak je neplatné. Odstúpenie od zmluvy je účinné dňom doručenia oznámenia o odstúpení druhej zmluvnej strane. V prípade odstúpenia od zmluvy si zmluvné strany ponechajú plnenia prijaté do momentu odstúpenia od zmluvy, ktoré boli vykonané v súlade s podmienkami uvedenými v tejto zmluve.
5. Výpovedná lehota je jeden (1) mesiac a je rovnaká pre obe zmluvné strany. Výpoveď môže podať ktorákoľvek zo zmluvných strán z akéhokoľvek dôvodu alebo bez udania dôvodu. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane. Zmluva zaniká až uplynutím dohodnutej výpovednej lehoty.

**Článok 6**

**Subdodávatelia a register partnerov verejného sektora**

1. Poskytovateľ má právo uzatvárať subdodávateľské zmluvy a to výlučne za podmienok stanovených v tejto zmluve. Tým nie je dotknutá zodpovednosť poskytovateľa za plnenie zmluvy v súlade s §41 ods. 8 zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ďalej len „ZVO“).
2. Poskytovateľ zodpovedná za plnenie zmluvy o subdodávke subdodávateľmi tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa.
3. Zoznam subdodávateľov poskytovateľa s ich identifikačnými údajmi v rozsahu meno a priezvisko, alebo obchodné meno resp. názov, adresa pobytu alebo sídlo, IČO alebo dátum narodeniam, ak nebolo pridelené IČO, podiel plnenia zo zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto zmluvy ako Príloha č. 3.
4. Poskytovateľ je povinný písomne oznámiť objednávateľovi akúkoľvek zmenu údajov subdodávateľovi bezodkladne po tom, ako sa o takej zmene dozvedel.
5. Poskytovateľ je oprávnený zmeniť alebo doplniť subdodávateľa počas trvania zmluvy len s predchádzajúcim písomným súhlasom objednávateľa. V písomnej žiadosti o udelenie súhlasu je poskytovateľ povinný uviesť všetky údaje uvedené v zozname subdodávateľov podľa tejto zmluvy. Objednávateľ písomne upovedomí poskytovateľa o svojom rozhodnutí v lehote do 30 kalendárnych dní odo dňa obdržania žiadosti o súhlas, v ktorom v prípade neudelenia súhlasu sa uvedú príslušné dôvody. Každá zmena subdodávateľa bez predchádzajúceho písomného súhlasu objednávateľa sa považuje za podstatné porušenie zmluvy a objednávateľ môže od nej odstúpiť.
6. Poskytovateľ a jeho  subdodávatelia v zmysle §2 ods. 5 písm. e) ZVO a subdodávatelia podľa §2 ods. 1 písm. a) bod 7 zákona č.315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisom ( ďalej len „**Zákon o registri partnerov verejného sektora**“), (ďalej spoločne ako“ „**subdodávatelia**“) musia byť zapísaní v Registri partnerov verejného sektora ( ďalej aj len „ RPVS“) , a to počas celej doby trvania zmluvy. Porušenie tejto povinnosti sa považuje za podstatné porušenie zmluvy a je dôvodom, ktorý oprávňuje objednávateľa na odstúpenie od zmluvy.
7. Objednávateľ má právo odstúpiť od tejto zmluvy z dôvodov uvedených v §15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť to, čo mu ukladá zmluva, ak nastanú dôvody podľa § 15 ods. 2 Zákona o registri partnerov verejného sektora . Zmluva zaniká doručením oznámenia o odstúpení od zmluvy. Riadne poskytnuté plnenia do dňa odstúpenia od zmluvy si zmluvné strany ponechajú.

**Článok 7**

**Vyššia moc**

1. Zmluvné strany nezodpovedajú za porušenie svojich povinností podľa tejto zmluvy zapríčinených okolnosťami vyššej moci.
2. Pre účely tejto zmluvy sa za vyššiu moc považujú prekážky, ktoré nestali nezávisle od vôle povinnej strany a bránia jej v plnení jej povinnosti, ak nemožno rozumne predpokladať, že by povinná strana takúto prekážku v čase podpisu tejto zmluvy predvídala a že by následky takejto prekážky odvrátila. Vyššou mocou sa na účely tejto zmluvy rozumie napr. vojna, mobilizácia, živelné pohromy, požiar, záplavy a iné.

**Článok 8**

**Zodpovednosť za škodu a sankcie**

1. Každá zo zmluvných strán nesie zodpovednosť za spôsobenú škodu porušením všeobecne záväzných platných právnych predpisov a tejto zmluvy. V prípade porušenia povinností je poskytovateľ povinný uhradiť škodu v plnom rozsahu.
2. Obe zmluvné strany sa zaväzujú vyvinúť maximálne úsilie prechádzaniu škodám a k minimalizácií vzniknutých škôd.
3. Poskytovateľ je povinný zabezpečiť riadnu dostupnosť služby minimálne v rozsahu 99.5% počas kalendárneho mesiaca. V prípade, ak poskytovateľ poruší povinnosť podľa predchádzajúcej vety, objednávateľ je oprávnený požadovať od poskytovateľa zmluvnú pokutu vo výške 100 eur za každú začatú hodinu omeškania s ich poskytovaním. Nárok na náhradu škody tým nie je dotknutý.
4. V prípade omeškania objednávateľa so splnením peňažného záväzku má poskytovateľ právo uplatniť si s nezaplatenej sumy voči objednávateľovi úrok z omeškania vo výške 0,05% z dlžnej sumy za každý začatý deň omeškania.

**Článok 9**

**Záverečné ustanovenia.**

1. Právne vzťahy zmluvných strán vzniknuté na základe tejto zmluvy sa riadia ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi.
2. Túto zmluvu je možné meniť iba formou písomného dodatku, ktorý bude po podpise obidvoch zmluvných strán neoddeliteľnou súčasťou tejto zmluvy.
3. Táto zmluva nadobúda platnosť dňom jej podpisu obidvoma zmluvnými stranami a účinnosť' dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou v zmysle ustanovenia § 5a zákona Národnej rady Slovenskej republiky č. 211/2000 Z. z. o slobodnom prístupe k informáciám. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv.
4. Zmluvné strany sa dohodli, že poskytovateľ nie je oprávnený postúpiť akékoľvek pohľadávky voči objednávateľovi vyplývajúce z tejto zmluvy na tretiu osobu bez predchádzajúceho písomného súhlasu objednávateľa. Právny úkon, na základe ktorého poskytovateľ postúpi svoje pohľadávky voči objednávateľovi na tretiu osobu ja podľa §39 Občianskeho zákonníka neplatný. Akákoľvek súhlas objednávateľa s postúpením pohľadávok je platný, ak naň bol udelený predchádzajúci písomný súhlas Ministerstva zdravotníctva slovenskej republiky.
5. Písomnosti, týkajúce sa bežnej komunikácie sa zmluvné strany zaväzujú doručovať formou e-mailovej komunikácie kontaktným osobám na ich kontaktné e-mailové adresy uvedené v záhlaví tejto zmluvy. Písomnosti, ktoré sa týkajú záväzkov medzi zmluvnými stranami v súvislosti so zmenou tejto zmluvy, zánikom tejto Zmluvy, odstúpením od tejto Zmluvy, ako aj riešenie sťažností týkajúcich sa záväzkov medzi zmluvnými stranami, ktoré vyplývajú zo zmluvy, budú zmluvné strany riešiť komunikáciou na úrovni svojich štatutárnych orgánov, a to osobne alebo vo forme doporučenej listovej zásielky (poštou alebo prostredníctvom kuriérnej služby) na adresu sídla druhej zmluvnej strany.
6. Zmluvné strany sa zaväzujú po celú dobu účinnosti tejto Zmluvy písomne oznamovať druhej Zmluvnej strane zmenu identifikačných údajov, a to adresy sídla, fakturačnej adresy, názvu či mena, právnej formy, telefónneho čísla, IČO, DIČ, bankového spojenia, a to najneskôr do siedmich kalendárnych dní odo dňa takejto zmeny.
7. Táto zmluva sa vyhotovuje vo troch rovnopisoch, pričom objednávateľ obdrží 2 vyhotovenia a poskytovateľ obdrží jedno vyhotovenie.
8. Zmluvné strany sú si vedomé práv a povinností vyplývajúcich z Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údaj), a zákona č. 18/2018 Z. z. o ochrane osobných údajov a o zmene a doplnení niektorých zákonov, ako aj ustanovení ostatných všeobecne záväzných právnych predpisov vzťahujúcich sa k ochrane osobných údajov a nakladania s nimi.
9. Zmluvné strany vyhlasujú, že sa s obsahom zmluvy oboznámili a porozumeli jej a že zmluva vyjadruje ich slobodnú a vážnu vôľu, že ju neuzavierajú v tiesni, za nápadne nevýhodných podmienok, ani v omyle a že ich zmluvná voľnosť nebola žiadnym spôsobom obmedzená.
10. Neoddeliteľnou súčasťou tejto Zmluvy je:

Príloha č. 1 Opis predmetu zákazky

Príloha č. 2 Cenová ponuka

Príloha č. 3 Zoznam subdodávateľov

V .................., dňa V Bratislave, dňa

Poskytovateľ: Objednávateľ:

.................................................... ....................................................

Mgr. Pavol Vršanský, riaditeľ